Tapio Niemelä

**Tapio ”Tapsa” Niemelä** (s. 1950/1951 Keuruu) on suomalainen muusikko. Hänen instrumenttejaan ovat laulun lisäksi piano, sähköurut ja muut kosketinsoittimet sekä huuliharppu. Niemelä tuli tunnetuksi Arto Sotavallan yhtyeessä sekä Hullujussi-yhtyeessä 1970-luvun alussa. Bluesoundsin ja Kapteeni Nemon viitoittama ura jatkuu yhä muusikkona ja trubaduurina.

## Ura
### Arto Sotavallan yhtyeet Häkäpönttö ja Hullujussi
Tapio Niemelä esiintyi Arto Sotavallan yhtyeessä vuosina 1972–1973. Vuonna 1972 kiertueen nimeksi tuli Täyttä häkää ja yhtyeen nimi vaihtui Häkäpöntöksi. Siinä soittivat Eeki Mantere, Heimo Holopainen, Tapio Niemelä ja Hessu Salmijärvi. Yksi vuoden 1972 huippuhetkistä oli Deep Purplen konsertti Helsingin jäähallissa, missä Arto Sotavalta yhtyeineen oli lämmittelijänä. Elokuussa 1973 Mantere, Holopainen ja Niemelä päättivät lähteä omille teilleen ja perustivat Hullujussin. Kesäkiertueen 1973 viimeiset keikat hoidettiin vielä yhteistyössä nimellä Arto Sotavalta & Hullujussi.

### Hullujussin Bulvania
Niemelä oli Hullujussin jäsen vuosina 1973–1976. Levyjä *Hullujussi* ja *Bulvania* myytiin yhteensä 130&nbsp;000 kappaletta. Yhtye oli vakioesiintyjä *[[Merirosvoradio]]*-ohjelmassa ja tuli sitä kautta tutuksi yhtenäiskulttuurissa elävässä Kekkosen ajan Suomessa. Maaliskuun lopussa 1975 Hullujussilla oli viikon kiertue Ruotsissa ja single ”Rope ja Kake / Hyvää yötä sanoi mummo” äänitettiin legendaarisella Marcus Music -studiolla. Syksyllä 1975 äänitetty albumi ”Olympia” myi enää vain 3&nbsp;000 kappaletta. Suosio alkoi kuitenkin jo hiipua ja keväällä 1976 Fonselius ja Niemelä lähtivät yhtyeestä ja liittyivät yhtyeeseen Maahinen, josta syntyi yhtye nimeltä Next, joka keikkaili 1976–77 ja muun muassa esiintyi TV2:n *[[Iltatähti]]*-ohjelmassa ja teki singlen ”Please, Mr. Thief / The Road”, mitä ei koskaan julkaistu.

### Iskelmäyhtyeuraa ja yhtyeitä
Niemelä on toiminut freelancer –muusikkona muun muassa Kari Tapion, Seppo Närhen ja Einin taustabändeissä vuodesta 1976 alkaen. Vuonna 1979 Niemelä levytti Johnny Savage and the Riders -yhtyeen kanssa albumin ”Night Bar Boogie”. 

### Tapio Niemelä Blues Band ja Bluesounds
Vuonna 1981 tuli soololevyn paikka ja Tapio Niemelä Blues Bandin albumi ”Blues Ain’t Bad” ilmestyi Kompass Recordsilla. Niemelä soitti Bluesounds -yhtyeessä vuosina 1981–1982 ja oli mukana albumilla ”Here Come The Golden Hearts”. Dave Lindholmin ja Ari Vaahteran johtama yhtye keikkaili myös ulkomailla ja Bluesounds teki kiertueen muun muassa Länsi-Saksassa vuonna 1982. Sen esikoisalbumia *[[Black (albumi)|Black]]* pidetään suomalaisen englanninkielisen rockin klassikoihin kuuluvana. Vuonna 1982 yhtye hajosi hiljalleen johtokaksikon erimielisyyksiin ja Lindholmin liittyessä uudelleen Sleepy Sleepers -yhtyeeseen.

### Uusia bändejä
Niemelä teki BAL-8 -yhtyeessä albumin ”BAL-8” vuonna 1983. Samoin hän teki Positive Touch -yhtyeessä albumin ”Force majeure” myös jo vuonna 1983. Niemelä toimi Teatterikorkeakoulun ganssitaiteen laitoksella säestäjänä ja teki sävellyksiä harjoitustöihin vuosina 1985–1993. Niemelä soitti Kapteeni Nemossa vuodet 1985–1988. Yksi kovimpia keikkoja oli 1987 ensimmäisessä Dinosaurockissa, jossa Kapteeni Nemo otettiin päälavalle ja se täytti paikkansa muiden suuruuksien rinnalla paremmin kuin hyvin. Ahkerasti keikkoja tehnyt yhtye lopetti turhan varhain, todennäköisesti henkilöiden erimielisyyksien vuoksi. Niemelä soitti Heinäsirkan yhtyeessä vuosina 1985–1987. Niemelä pääsi Hullujussista tutun yhtyetoverin Eeki Mantereen soolo-LP:n ”Synnyin kiertämään” levytykseen ja keikoille 1987.

Niemelällä oli 1990-luvulla omat yhtyeet Susikuu, Tapio Niemelä Hitpak ja hän soitti Taneli Mäkelän orkesterissa. Hänen toisena yhtyeenään toimi Oiling Boiling Rhythm & Blues Band. Niemelä teki duokiertueen Dave Lindholmin kanssa, trubaduurikeikkoja, soolo- ja duokeikkoja sekä jatkoi muusikon uraansa. Niemelä soitti Kirkan yhtyeessä vuosina 1998–2002.

2000-luvulla Niemelää ovat työllistäneet soolona esiintyminen, sävellystyö sekä oma The Peddlers –tyylinen urkutrio Plastic Pudding. Niemelä on keikkaillut muun muassa Kristian Meurmanin yhtyeessä ja Rumilux-yhtyeessä.

## Diskografia
### Hullujussi
**Albumit**
* *Hullujussi* (1974)
* *Bulvania* (1975)
* Viktor Kalborrek: *Con Amore* (1975)
* *Olympia* (1976)
** **Singlet** 
* *Rockin’ Pneumonia And The Boogie-Woogie Flu / Friduna Skikuna* (1974  RCA YFPB 0-611, PS)  
* *Puuki vuuki luu / Friduna Skikuna* (1974  RCA YFPB 0-611) 
* *Suklaasydän / Harva meistä on rautaa* (1974  RCA YFPB 0-619) 
* *Tyttö lilla nakkikioskilla / Sävel rakkauden* (1974  RCA YFPB 0-620)
* *Bingo bango bongo / Impon banjo* (1974  RCA YFPB 0-622)  
* *Rope ja Kake / Hyvää yötä sanoi mummo* (1975  RCA YFPB 0-624) 
* *Helsinki City / Polta tupakkaa* (1976  RCA YFPB 0-632)  
* *Friduna Skikuna / Bingo bango bongo* (1990  KES 190, ps)
* *Bingo Bango Bongo Juhlaotto 2003 / Bingo Bango Bongo Original / Bingo Bango Bongo Re-mix (2003) 
* *Friduna Skikuna Re-Mix* (2003)  
** *'Kokoelmat**
* ''Harva meistä on rautaa'' (1990)
* ''20 suosikkia – Tyttö Lilla Nakkikioskilla'' (1995)
* ''Bingo Bulvania'' (2003)

=== Johnny Savage and the Riders ===
**albumi**
* “Night Bar Boogie” (Top Hits-FinnHits 1979)

=== Tapio Niemelä Blues Band ===
**Albumi** 
* “Blues Ain’t Bad” (Kompass Records 1981) 

=== Bluesounds 1981–1982 ===
** Albumi**
* “[[Here Come the Golden Hearts]]” (Johanna 1982)

=== BAL-8 ===
**Albumi** 
* “BAL-8” (1983, Kompass kolp 54)

=== Positive Touch ===
**Albumi** 
* “Force majeure” (Extend 1983)

=== [[Kapteeni Nemo (yhtye)|Kapteeni Nemo]] 1985–1988 ===
** Albumit**
* ''Kapteeni Nemo - 1'' (Finnlevy, 1986 Kräk! KRÄLP 24)
* ''Kansi pois'' (Finnlevy, 1987 Kräk! KRÄLP 34)
* ''Kulkija'' (1989, Välilevy vilu 6)
**Singlet** 
* ''Kapteeni Nemo'' CDEP (1998, Rytmi -lehti rytmi 001)
* ''Mansikoita suonenjoelta / Kelaan ja kelaan'' (1986, Kräk! kräks 062)
* ''Kaikessa soi blues / Parfait amour'' (1986, Kräk! kräks 083)
* ''Kotiavaimet / Ihan muuten vaan'' (1987, Kräk! kräks 106)
* ''Iltatähti / Aamupalablues'' (1989, Välilevy väsy 11)

=== Heinäsirkka ===
** Albumit**
* ''Heinäsirkka'' (1985, Gold disc gdl 2066) 
* ''Rakkautta pakoon'' (1987, Polarvox Amulet wish 19)
**Singlet**(Levytuottajat, Amulet 1985–1987)
* ''Rakas etkö sä näe / Linnuntiet'' (1985, Gold disc gds 361)
* ''Oivallinen tilaisuus / Rakkaus'' (1985, Gold disc gdm 362)
* ''Helsingin yöt / Yö ei tule yksin'' (1986, Gold disc gds 367)
* ''Yö tähdet ja viiniä / Mikset sä jää'' (1987, Amulet hope 39)

=== Eeki Mantere ===
**Albumi**  
* “Synnyin kiertämään” (Megamania 1987)
**Singlet**
* Synnyin kiertämään / Viime yö (MGS 119, 1986) 

=== Tapio Niemelä ===
** Singlet**
* ''Usvaa putkeen (Radio Mix, PROMO)'' (2008, Popmotion POPCDS08001)

=== Kristian Meurman ===
**Albumit*'
* *Läpi yön* (2008, Sony Music/RCA)
* *Galaksi* (2009, Sony Music/RCA)
* *Pienet ihmeet'' (2012, Experience Productions EXPCD-1)